आफ्नो जीवनमा केही गरौं भन्ने किसिमका युवा आजभोलि भेट्टाउन कठिन हुन थालेको छ । हामीले धेरै युवालाई भेट्न सक्छौं जो गन्तव्यहीन बिना लक्ष्य र उद्देश्यका साथ यताउता भौंतारिइरहेका छन् । इतिहासको कालखण्ड हेरेमा हामीले सबै महान नेताहरू बाल्यकालदेखि नै जीवनमा निश्चित उद्देश्य लिएरै अघि बढेको पाउन सक्छौं । बाल्यावस्थादेखि नै उनीहरूका हृदयमा विशाल ऊर्जा सङ्ग्रहित गरेका थिए र त्यसलाई हासिल गर्न ठूलै ऊर्जा खर्च गरेका थिए । सुतेको क्षण होस् वा साथीहरूसँग खेलेको समय, यी महान नेताहरूले भविष्यमा आफूलाई स्थापित गर्न एउटा मञ्चको तयारीतर्फ सम्पूर्ण यौवन लगाएका थिए । के यही रुपमा तपाइँले आफ्नो जीवन व्यतित गरिरहनुभएको छ ?
